Iquique
Iquique je grad na sjeveru Čilea i središte regije Tarapacá (216.419 stanovnika, prema popisu iz 2010). Nalazi se na obali Tihog okeana, na poluotoku zapadno od pustinje Atacama. Ime grada potiče od aymarske riječi "Ique-ique", koja se može prevesti kao "lijenost", a istovremeno znači i "spavanje" ili "krevet." Grad je osnovan u 16. vijeku. U čileansko-peruanskom ratu 1879. godine osvojili su ga Čileanci, te im je i pravno pripao sporazumom 1883. Iquique ima jedan od najvećih lučkih trgovačkih centara Južne Amerike koje se tradicionalno nazivaju Zona Franca ili Zofri. Na površini od oko 2,4 km2 nalaze se brojna skladišta, trgovine, restorani i dr. Važna je izvozna luka za okolno područje bogato nitratima, jodom, soli i guanom. Željezničke veze povezuju ga s manjim centrima u okolini i unutrašnjosti te s ostalim obalnim gradovima. Od 2003. godine Iquique je zbratimljen s hrvatskim gradom Zadrom.